Pernambuko arena
Arena Pernambuco – stadionas Brazilijoje, Resifės mieste, atidarytas 2013 m. gegužės 22 d. Stadione yra 46 154 sėdimos vietos, o savo namų rungtynes čia žaidžia Clube Náutico Capibaribe klubas. Šiame stadione vyks 2013 m. FIFA konfederacijų taurės ir XX pasaulio futbolo čempionato rungtynės. Arena Pernambuco stadione įmonės Odebrecht Energia ir Neoenergia įrengė 1MW Saulės energijos elektrinę. Kai stadione nieko nevyks, pagamintos elektros energijos užteks 6000 gyventojų.